Diari Oficial de la Generalitat Valenciana


Sumari del DOGV 6043, del 25-06-2009 (2009/7257)

Informació pública de l'alternativa tècnica del Programa per al Desenvolupament de l'Actuació Integrada del Sector R-13 del Pla General d'Ordenació Urbana de la Pobla de Vallbona.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7257


Data del document
:   15-06-2009

Organisme emissor
:   AIU Sector R-13 del PGOU de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * pla d'urbanisme
    * empresa privada

Informació pública de l'alternativa tècnica del Programa per al Desenvolupament de l'Actuació Integrada del Sector R-13 del Pla General d'Ordenació Urbana de la Pobla de Vallbona. [2009/7257]  
En compliment del que estableix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), s'inicia el procediment de concurs per al desenvolupament i execució del programa d'actuació integrada, per mitjà de gestió indirecta, del sector R-13 del Pla General d'Ordenació Urbana (PGOU) de la Pobla de Vallbona.  
L'Agrupació d'Interés Urbanístic Sector R-13 del PGOU de la Pobla de Vallbona, CIF número V-97466155, amb domicili a la Pobla de Vallbona, carrer de Cervantes, 4, esquerra, ha iniciat la informació pública de la seua proposta del Programa per al Desenvolupament del Sector R-13 del PGOU de la Pobla de Vallbona, amb la protocol·lització per mitjà d'una acta davant del notari Manuel Puerto Vañó, amb domicili a la Pobla de Vallbona, carrer de Jaume I el Conqueridor, número 8, de la documentació tècnica de l'alternativa tècnica de programa, que inclou els documents següents: a) bases particulars de programació, b) projecte d'urbanització, c) memòria del programa i d) pla parcial. Així mateix, un exemplar de la documentació esmentada ha quedat depositat a l'Ajuntament de la Pobla de Vallbona, siti a l'avinguda de Colom, número 93.  
Es fa constar, aplicant l'article 134 de la LUV, que durant el termini d'un mes comptador des de la publicació d'este anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé a la Notaria de Manuel Puerto Vañó, bé a l'Ajuntament de la Pobla de Vallbona per a obtindre informació, pels procediments legals, sobre els documents objecte d'exposició pública i presentar-hi al·legacions. Estes al·legacions podran presentar-se indistintament a la Notaria esmentada en horari de 10.00 a 14.00 hores, de dilluns a divendres, o bé a l'Ajuntament de la Pobla de Vallbona en horari administratiu obert al públic.   
Amb caràcter previ a la publicació d'este anunci, de conformitat amb el que disposa l'article 134 esmentat de la LUV, s'ha remés un avís de l'inici del procediment de gestió indirecta del Programa d'Actuació Integrada del Sector R-13 del PGOU de la Pobla de Vallbona, al domicili fiscal de les persones que consten al cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 296.4 del Decret 67/2006 (ROGTU), este edicte compleix la funció de notificació per a aquelles persones desconegudes, amb parador ignorat o a qui, intentada esta, no s'haja pogut practicar, sense perjudici que l'avís a estos titulars s'efectue de forma addicional per mitjà de la publicació en el Butlletí Oficial de la Província de València.  
La Pobla de Vallbona, 15 de juny de 2009.- El president: Isidro Esteve Cervera.